ઉનાળામાં ગરમી અને ભરપૂર પસીનાને કારણે થાક અને ડલનેસ વધુ પ્રમાણમાં અનુભવાતાં હોય છે. એટલે જ તમારા શરીરની અને તમારી આસપાસના વાતાવરણમાં ફ્રેશનેસ જળવાઈ રહે એવા પ્રયત્નો કરતા રહેવું જોઈએ. થોડા સમય પહેલાં લંડનમાં થયેલા એક સર્વેમાં તમારા શરીરમાંથી આવતી સારી સુગંધ લોકોને તમારા પ્રેમમાં પાડી શકે છે એવું તારણ આવ્યું છે. એના પરથી એટલું તો કહી જ શકાય કે જેટલું સુંદર લાગવું જરૂરી છે એટલું જ સુગંધી હોવું પણ જરૂરી છે. બાકી સીઝનની તુલનાએ ઉનાળામાં પસીનાને કારણે શરીરની દુર્ગંધની સમસ્યા સૌથી વધુ સતાવતી હોય છે. કઈ રીતે દુર્ગંધને દૂર રાખવી અને ફ્રેશનેસ જાળવી રાખવી એના ઉપાયો જાણીએ.